Muse
Muse (myuz deb oʻqiladi, inglizcha: ilhom parisi) — britaniyalik alternativ rok-guruh, 1994-yili Tinmut shahrida (Devon grafligi) tashkil topgan. Guruh uch ishtirokchidan iborat: Metyu Jeyms Bellami (inglizcha: Matthew James Bellamy, vokalchi, gitarachi va klavishachi), Kris Toni Uolstenxolm (inglizcha: Chris Tony Wolstenholme, bas-gitarachi, bek-vokal) va Dominik Jeyms Hovard (inglizcha: Dominic James Howard, barabanchi va perkussionchi). Bellami — guruhning ijodiy sardori va barcha taronalarning muallifi, ayrim qoʻshiqlarda Uolstenxolm va Hovard avtordoshlik qilishadi. Ularning Black Holes And Revelations nomli 4 albomining relizidan soʻng guruhning jonli chiqishlarida Morgan Nikollz (inglizcha: Morgan Nicholls, klavishlar, sempllar va bek-vokal) paydo boʻladi.